ብሰሉስ፡ ብቀጥታ ኣብ ተሌቪዥን ንሸሞንተ ደቓይቕ ኣብ ዘስምዖ መደረ፡ ብሰንኪ ኣባላት ሰልፊ ዴሞክራት'የን ትካላት ፌዴራላዊ መንግስቲ ተዓጽየን ዘለዋ ኢሉ። እቲ ኣብ ዶባት ዘሎ ኩነታት "ሰብኣዊ ቅልውላውን፡ ቅልውላው ልብን መንፈስን ኢዩ" ኢሉ ሚስተር ትራምፕ። እቲ ጌና ብወግዒ ዳግም ዘይተመሓየሸ ናይ ሰሜን ኣሜሪካ ናይ ንግዲ ስምምዕ ነቲ መንደቕ ንምህናጽ ክምውሎ ኢዩ ኢሉ። እዚ ግና ኣብ ዝሓለፈ፡ ክኢላታት ስነ-ቁጠባ ተቓዊሞሞ ኢዮም። ኣብዝሓለፈ እዋን ኣባላት ሰልፊ ዴሞክራት ምህናጽ ናይቲ መንደቕ ይድግፉ ከም ዝነበሩ ፕረዚደንት ትራምፕ ኣዘኻኺሩ። ንትራምፕ ዘሰንበደ ዓወት ሰልፊ ዲሞክራት ኣምባሳደር ኣሜሪካ ኣብ ሕቡራት ሃገራት፡ ካብ ሓላፍነታ ወሪዳ ፕሬዚደንት ትራምፕ 'ዓቃብ ሕጊ የብለይን' ኢሉ ኣብ 2006፡ ኣባል ሴኔት፡ ቹክ ሹመር፡ ባራክ ኦባማ፡ ሂለሪ ክሊንተንን ጆ ባይደንን ምህናጽ ናይ 1,120 ኪሎ ሜትር መከላኸሊ መንደቕ ደጊፎም ነይሮም። ኣብቲ ዝገበሮ መደረ፡ ናይቶም ብዘይሕጋውያን ስደተኛታት ብኣረሜናዊ ኣገባብ ዝተቐትሉ ኣሜሪካውያን ዜጋታት ከም ኣብነት ድሕሪ ምቕራብ፡ "ባይቶ ስጉምቲ ስጋብ ዝወስድ'ከ ክንደይ ኣሜሪካውያን ክቕተሉ ኢዮም?" ክብል ሓቲቱ። ኣባላት ሰልፊ ዴሞክራት`ከ እንታይ መሊሾም?
